সেনাৰ চোৰাংচেৱা বিভাগৰ পৰা লাভ কৰা বিশেষ খবৰৰ পম খেদি সেনা বাহিনী আৰু বাক্সা আৰক্ষীয়ে এক যুটীয়া অভিযান চলাই আজি বাক্সাত অস্ত্ৰ হস দুজন সন্দেহযুক্ত এন ডি এফ বি (এছ)ৰ কেডাৰ আটক কৰে।
প্ৰাপ্ত তথ্য মতে, স্থানীয় ভাৱে প্ৰশিক্ষণপ্ৰাপ্ত সন্দেহযুক্ত উগ্ৰপন্থী দুজনক আজি পুৱাৰ ভাগত বাক্সা জিলাৰ অন্তৰ্গত কাটিলাগাওঁ আৰু আমবাৰী গাঁৱৰ পৰা আটক কৰা হয়।
ধৃত উগ্ৰপন্থী দুজনক প্ৰয়াত ছোহিত ৰামচিয়াৰিৰ পুত্ৰ অশোক ৰামচিয়াৰি (২৯) আৰু প্ৰয়াত ৰনেশ্বৰ বসুমতাৰীৰ পুত্ৰ ছ'মভৰু বসুমতাৰী বুলি চিনাক্ত কৰা হৈছে।
ইয়াৰে অশোক ৰামচিয়াৰিৰ ঘৰত তালাচী চলাই আৰক্ষী তথা সেনাৰ যুটীয়া দলে দুটা এ কে-৪৭ ৰাইফল আৰু জাঁই সক্ৰিয় গুলী উদ্ধাৰ কৰিবলৈ সক্ষম হয়।
ধৃত উগ্ৰপন্থী দুজন এন ডি এফ বি (এছ)ৰ কেডাৰ হোৱাৰ উপৰি ধন দাবীৰ লগতে বিভিন্ন ধৰণৰ অসামাজিক কাৰ্যকলাপৰ সৈতেও জড়িত বুলি আৰক্ষীয়ে সন্দেহ কৰিছে।
পিছত তেওঁলোকক পৰৱৰ্তী অনুসন্ধানৰ বাবে মুৱাহালপুৰ আৰক্ষী থানাক গটাই দিয়া হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
